Ondes Martenot

miniatyr|Her benyttes ikke tangentene men metallringen og listen
Ondes Martenot (på norsk: Martenot-bølger) er et tidlig elektronisk instrument som den franske cellisten Maurice Martenot (1898-1980) fant opp i 1928. Det er basert på radiorør, og lyden kan minne om musikk frembragt på sag.  Instrumentet har både vanlige tangenter og en list der en kan flytte en metallring for å lage kontinuerlig toneendring, inklusive alle frekvensene mellom standardtonene.   Konstruktøren laget selv de første instrumentene og en øvingsmanual som skulle hjelpe til med å beherske spilleteknikken. Det blir regnet som det mest populære av elektroniske instrumenter konstruert i mellomkrigstiden.

Det ble inkludert i komposisjoner av blant andre avantgarde-komponistene Olivier Messiaen og Arthur Honegger og var populær musikk til spennende scener i science fiction-filmer på 1950-tallet.

Den franske musikeren Sylvette Allart spilte Ondes Martenot på Popol Ace sitt album Stolen From Time i 1975.

Av musikere fra nyere tid som spiller Ondes Martenot kan nevnes Jonny Greenwood fra det engelske rockebandet Radiohead.

 Se også 

 Theremin

 Referanser 

Kategori:Musikkinstrumenter
Kategori:Elektronikk
Kategori:Tangentinstrumenter